1. Εργασία: Κατώτατος μισθός στα 1000€, επαναφορά συλλογικών συμβάσεων, 35ωρο με στόχο 4ήμερη εργασία/32 ώρες, καθώς και κατάργηση των διατάξεων για 10ωρη/6ήμερη εργασία.
2. Ακρίβεια: Μηδενικός ΦΠΑ στα βασικά είδη και 5% στα υπόλοιπα, έλεγχοι στην αγορά και επιβολή πλαφόν στα κέρδη.
3. Στέγαση: Δημιουργία κοινωνικής κατοικίας, Τράπεζα Ενοικιαζόμενης Στέγης για 10.000 κατοικίες ετησίως, απαγόρευση πλειστηριασμών πρώτης κατοικίας, πλαφόν στα ενοίκια βάσει αντικειμενικής αξίας, κατάργηση Golden Visa.
4. Ειρήνη: Απεμπλοκή της Ελλάδας από πολεμικά μέτωπα, μείωση των αμυντικών δαπανών από το 3% στο 2% του ΑΕΠ με εκτιμώμενο όφελος 2,5 δισ. ευρώ, το οποίο προορίζεται για την ενίσχυση άλλων τομέων, αντιτασσόμαστε στο "Rearm Europe" και τις επιταγές του ΝΑΤΟ, όχι στην εμπλοκή της δημόσιας έρευνας και των πανεπιστημίων στην οικονομία του πολέμου, αναγνώριση Παλαιστινιακού κράτους .
5. Φορολόγηση πλούτου: Μείωση έμμεσων φόρων, συντελεστή 27% στα κέρδη επιχειρήσεων και 21% στα μερίσματα, θεσμοθέτηση φόρου μεγάλου πλούτου.
6. Δημόσιος Τομέας: Τερματισμός ιδιωτικοποιήσεων, δημόσιος έλεγχος σε ενέργεια (ΔΕΗ), μεταφορές και τράπεζες. Δημόσιος φορέας διαχείρισης που θα εξαγοράζει τα ακίνητα. Κοινωνική μίσθωση και επαναγορά από δανειολήπτη. Προστασία πρώτης κατοικίας με ρητή νομοθετική απαγόρευση πλειστηριασμού, μόνιμος εξωδικαστικός μηχανισμός για όλα τα χρέη (δημόσιο και τράπεζες) με υποχρεωτική συμμετοχή των πιστωτών. Φρένο για Servicers.
7. Ενέργεια/Περιβάλλον: Διαχωρισμός της αγοράς φυσικού αερίου από τις ΑΠΕ, κατάργηση του Χρηματιστηρίου Ενέργειας, ενεργειακή μετάβαση με δημόσιο έλεγχο, απαγόρευση εξορύξεων υδρογονανθράκων, προστασία περιοχών Natura.
8. [bookmark: _GoBack]Κοινωνικό Κράτος: Αύξηση της δημόσιας δαπάνης για Υγεία και Παιδεία στον μέσο όρο της ΕΕ έως το 2032. Διπλασιασμός μισθών γιατρών και υγειονομικών. Απαγόρευση ιδιωτικού έργου για τους γιατρούς του ΕΣΥ (αποϊδιωτικοποίηση). Κατάργηση της Ελάχιστης Βάσης Εισαγωγής και του νόμου για τα ιδιωτικά πανεπιστήμια. Σημαντική αύξηση δαπανών και μισθών εκπαιδευτικών. Δωρεάν μεταπτυχιακά.
9. Ιδιωτικό Χρέος: Διαγραφή μέρους χρεών, ρύθμιση με βάση τις δυνατότητες του οφειλέτη.
10. Δικαιοσύνη/Δημοκρατία: Ριζική τροποποίηση του άρθρου 86 του Συντάγματος και του νόμου περί ευθύνης υπουργών, διεύρυνση των δικαιούχων νομικής βοήθειας για ισότιμη πρόσβαση όλων στη δικαιοσύνη, πλήρης διαχωρισμός Κράτους - Εκκλησίας, με πολιτικό όρκο, κατάργηση θρησκευτικών υπηρεσιών στις Ένοπλες Δυνάμεις και κατάργηση φοροαπαλλαγών της εκκλησίας.
·  Υποκλοπές, Τέμπη και ΟΠΕΚΕΠΕ. Να μάθει η χώρα την αλήθεια για να εμπεδωθεί αίσθημα εμπιστοσύνης στη Δημοκρατία μας. Κράτος δικαίου παντού για να τελειώνει το καθεστώς της ατιμωρησίας και της ασυδοσίας των ισχυρών.
11. Ψηφιακή Κυριαρχία: Σοσιαλισμός της πλατφόρμας, δημόσια data centers για ευαίσθητα δεδομένα και εθνικών υποδομών cloud για ψηφιακή ανεξαρτησία, απεξάρτηση του Δημοσίου από λογισμικά πολυεθνικών κολοσσών και στροφή σε λύσεις ανοικτού κώδικα, συνταγματική θωράκιση της κρυπτογραφημένης επικοινωνίας και απαγόρευση διαβίβασης ευαίσθητων δεδομένων σε τρίτους, αλγοριθμική διαφάνεια.

